b'\n_START_ARTICLE_\nSulo Repo\n_START_PARAGRAPH_\nSulo Repo (s. 1930) on suomalainen entinen hiihtovalmentaja._NEWLINE_Revolla on ollut kymmeni\xc3\xa4 henkil\xc3\xb6kohtaisia valmennettavia, jotka ovat vuosien saatossa voittaneet yli 100 SM-mitalia. Parhaiten h\xc3\xa4net tunnetaan kolminkertaisen olympiavoittajan Marja-Liisa Kirvesniemen valmentajana 1970- ja 1980-luvuilta. Repo toimi liikunnanopettajana Kirvesniemen kotipaikkakunnalla Simpeleell\xc3\xa4 ja havaitsi t\xc3\xa4m\xc3\xa4n lahjat jo nuorena._NEWLINE_Muita Revon valmennettavia ovat olleet muun muassa Erja Kuivalainen sek\xc3\xa4 h\xc3\xa4nen oma poikansa Sami Repo. Sulo Repo valittiin Urheilutoimittajain liiton \xc3\xa4\xc3\xa4nestyksess\xc3\xa4 Vuoden valmentajaksi vuonna 1984, jolloin Marja-Liisa Kirvesniemi saavutti kolme kultamitalia Sarajevon olympialaisissa. Omalla urheilu-urallaan Repo harrasti pika- ja keskimatkojen juoksua. H\xc3\xa4nen 100 metrin enn\xc3\xa4tyksens\xc3\xa4 on 11,7.'